

**"Рұқсат беру жүйесін жетілдіру мәселелері жөніндегі ведомствоаралық комиссияны құру және оның жұмысын ұйымдастырудың кейбір мәселелері туралы" Қазақстан Республикасы Үкіметінің 2012 жылғы 4 қыркүйектегі № 1140 қаулысына өзгерістер енгізу туралы**

***Күшін жойған***

Қазақстан Республикасы Үкіметінің 2013 жылғы 30 сәуірдегі № 431 қаулысы. Күші жойылды - Қазақстан Республикасы Үкіметінің 2018 жылғы 16 қарашадағы № 756 қаулысымен.

      Ескерту. Күші жойылды – ҚР Үкіметінің 16.11.2018 № 756 қаулысымен.

      БАСПАСӨЗ РЕЛИЗІ

      Қазақстан Республикасының Үкіметі **ҚАУЛЫ ЕТЕДІ**:

      1. "Рұқсат беру жүйесін жетілдіру мәселелері жөніндегі ведомствоаралық комиссияны құру және оның жұмысын ұйымдастырудың кейбір мәселелері туралы" Қазақстан Республикасы Үкіметінің 2012 жылғы 4 қыркүйектегі № 1140 қаулысына мынадай өзгерістер енгізілсін:

      көрсетілген қаулыға қосымша осы қаулыға қосымшаға сәйкес жаңа редакцияда жазылсын;

      көрсетілген қаулымен бекітілген Рұқсат беру жүйесін жетілдіру мәселелері жөніндегі ведомствоаралық комиссия туралы ережеде:

      3-тармақ мынадай редакцияда жазылсын:

      "3. Комиссияның жұмыс органы Қазақстан Республикасы Өңірлік даму министрлігі болып табылады.";

      көрсетілген Ережеге қосымшада:

      8-тармақ мынадай редакцияда жазылсын:

      "8. Қазақстан Республикасы Өңірлік даму министрлігі (бұдан әрі – ӨДМ) рұқсат беру құжаттарын (рәсімдерін) және хабарламаларын түгендеу бойынша сараптамалық топ (бұдан әрі – СТ) құрамын қалыптастырады және ВАК-қа келісуге ұсынады.";

      10, 11, 12, 13 және 20-тармақтардағы "ЭДСМ" деген аббревиатура "ӨДМ" деген аббревиатурамен ауыстырылсын.

      2. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| Қазақстан Республикасының |  |
| Премьер-Министрі | С. Ахметов |

|  |  |
| --- | --- |
|  | Қазақстан Республикасы Үкіметінің 2013 жылғы 30 сәуірдегі № 431 қаулысына қосымша |
|  | Қазақстан Республикасы Үкіметінің 2012 жылғы 4 қыркүйектегі № 1140 қаулысына қосымша |

**Рұқсат беру жүйесін жетілдіру мәселелері жөніндегі**  
**ведомствоаралық комиссияның құрамы**

      Қазақстан Республикасы Премьер-Министрінің бірінші орынбасары – Қазақстан Республикасының Өңірлік даму министрі – төраға;

      "Нұр Отан" халықтық-демократиялық партиясының хатшысы – төрағаның орынбасары (келісім бойынша);

      "Атамекен" одағы" Қазақстан ұлттық экономикалық палатасының басқарма төрағасы – төрағаның орынбасары (келісім бойынша);

      Қазақстан Республикасының Өңірлік даму вице-министрі – хатшы;

      Қазақстан Республикасының Әділет министрінің орынбасары;

      Қазақстан Республикасының Қаржы вице-министрі;

      Қазақстан Республикасының Экономика және бюджеттік жоспарлау вице-министрі;

      Қазақстан Республикасының Көлік және коммуникация вице-министрі;

      Қазақстан Республикасы Бас Прокурорының орынбасары (келісім бойынша);

      Қазақстан Республикасы Бәсекелестікті қорғау агенттігі (Монополияға қарсы агенттік) төрағасының орынбасары;

      Қазақстан Республикасы Мемлекеттік қызмет істері агенттігі төрағасының орынбасары (келісім бойынша);

      Қазақстан Кәсіпкерлері форумының жетекшісі (келісім бойынша);

      Қазақстан Республикасы Парламенті Мәжілісінің депутаттары (келісім бойынша).

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК